
20
U z n e s e n i e
 Ústavnoprávneho výboru Národnej rady Slovenskej republiky
 z 11. októbra 2006

	Ústavnoprávny výbor Národnej rady Slovenskej republiky

     	prerokoval vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 (tlač 44) a



	A.   s ú h l a s í 

		s vládnym návrhom zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 (tlač 44); 


B.   o d p o r ú č a

		Národnej rade Slovenskej republiky

		vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 (tlač 44) schváliť so zmenami a doplnkami uvedenými v prílohe tohto uznesenia; 


	C.  u k l a d á

		predsedovi výboru

		predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre obranu a bezpečnosť. 


	 								Mojmír Mamojka   	  						 	                         predseda výboru
Gábor Gál
overovateľ

P r í l o h a
k uzneseniu Ústavnoprávneho 
výboru Národnej rady SR č.  20
z 11. októbra 2006
____________________________


   
Pozmeňujúce a doplňujúce návrhy

k vládnemu návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 (tlač 44)
___________________________________________________________________________



1. V § 1 ods. 1 až 3 sa  slová „pre nárok“ nahrádzajú slovami „na nárok“.

Ide aj o jazykovú úpravu.



2. V § 1 ods. 4 sa za slovo  „dôchodky“ vkladajú slová „po zvýšení“ a v písmene  j) sa slová „ako 10 500“ nahrádzajú slovami „ako 10 501“.

Ide o precizovanie ustanovenia vo väzbe na hornú hranicu uvedenú v písmene i).


3. V § 3  ods. 1 sa slová „pre zvýšenie“ nahrádzajú slovami „na zvýšenie“.

Ide o jazykovú úpravu.



